# Detector de flames

Un detector de flames, o detector de flama, és un sensor dissenyat per tal de detectar i respondre a la presència d'una flama o foc. Forma part d'un sistema de detecció i alarma d'incendis. Pot incloure que soni una alarma, que desactivi una línia de combustible (com la línia dels gasos propà o gas natural), i activar un sistema des supressió de foc. Un detector de flames sovint pot respondre més ràpidament i més acuradament que un detector de fum o de calor a causa dels mecanismes que empra per a detectar la flama.

## Tipus de detector de flames

* Ultravioleta (UV): És capaç de detectar focs i explosions en 3-4 mil·lisegons. Consisteix en una fotocèl·lula sensible i una pantalla especial que actua com a filtre que només permet el pas de radiacions IR. N’hi ha de diversos tipus en funció de la franja de longitud d’ona que es vol detectar.
* Proper a l'infraroig
* Infraroig (IR): utilitzen una càmera tèrmica (TIC). El temps normal de resposta és de 3-5 segons. Es basa en la descàrrega d’un determinat gas que reacciona davant la radiació ultraviolada.
* Combinat UV/IR: incorpora els dos sensors amb la finalitat d'augmentar la sensibilitat i reduir el risc de falses alarmes.
* Detecció de flames duals IR/IR
* Detecció de flames triples IR3, comparen tres bandes de longitud d'ona específiques i permeten distingir entre fonts IR sense flama i les flames reals que emet el CO₂ calent en el procés de la combustió.
* Sensors de la radiació visible.
* Video. Es pot usar un circuit tancat de televisió o una càmera web per a detectar visualment les longituds d'ona entre 0,4 i 0,7 µm). El fum o la boira pot limitar aquesta detecció.

## Altres tipus

* Detecció per ionització de la flama, aquest tipus és comú en els forns domèstics.
* Detecció de flama per termoparell, usats per interrompre el flux de combustible en instal·lacions, mesuren la calor.

## Aplicacions

Els detectors de flames UV/IR es fan servir en:
* Estacions d'hidrogen
* Cuines de gas
* Processos industrials d'escalfament i assecatge
* Sistemes d'escalfament domèstics
* Turbines industrials de gas

## Referències

* ↑ Barrie Jenkins, Peter Mullinger. 2011. Industrial and Process Furnaces: Principles, Design and Operation, Butterworth-Heinemann/IChemE series, p.329. Butterworth-Heinemann. ISBN 0080558062
* ↑ S. P. Bag. 1995. Fire Services in India: History, Detection, Protection, Management, Environment, Training and Loss Prevention, p. 49. Mittal Publications. ISBN 8170995981
* 1 2 «Detecció i alarma d'incendis». Activa Mútua.
* ↑ «Detectors contra incendis, coneixes tots els tipus?» (en castellà). Grupo Sinelec.
* ↑ Chenebert, Audrey; Breckon, Toby P.; Gaszczak, Anna. Un enfocament no-temporal impulsat per la detecció d'incendis a temps real (tesi) (en anglès). Regne Unit: School of Engineering, Cranfield University, 11-14 setembre 2011, p. 1781–1784. ISBN 978-1-4577-1303-3.
* ↑ Töreyin, B. Ugur; Dedeoglu, Yigithan; Cetin, A. Enis «IEEE International Conference on Image Processing 2005». IEEE International Conference on Image Processing, 2005. Institute of Electrical and Electronics Engineers [Piscataway, N.J.], 2, 2005, pàg. 1230–3. DOI: 10.1109/ICIP.2005.1530284.
* ↑ J. Dunnings, Andrew; Breckon, Toby P. Variants d'arquitectura de xarxes neuronals convolucionals definides experimentalment per a la detecció no temporal d'incendis en temps real (tesi) (en anglès). Regne Unit: Department of Computer Science1/Engineering2, Durham University, 9 agost 2018.